**Telki Község**

**Polgármester**

**Előterjesztés**

**KEHOP pályázat elszámolásával kapcsolatos szakértői tevékenység végzése**

**Az előterjesztés mellékletei:** 1 db

**Az előterjesztést tárgyalja**: Pénzügyi Bizottság

**Az előterjesztés elfogadása**: egyszerű többségű szavazatot igényel.

Telki község képviselő-testülete 2016. április 4-én Konzorciumi együttműködési megállapodást írt alá a NFP Nemzeti Fejlesztési Programiroda Nonprofit Kft.-val (1139 Budapest, Pap Károly utca 4-6. ), a Környezeti és Energiahatékonysági Operatív program az Észak-Magyarországi Operatív Program keretében megvalósuló Telki község szennyvízelvezetésének és - tisztításának fejlesztése” tárgyú, KEHOP-2.2.2-15-2016-00076 számú  projekttel összefüggésben.

A konzorciumi megállapodás alapján a konzorciumvezető feladatai:

* Mérnöki feladatok
* Projekt előkészítés
* Egyéb szolgáltatások (Rezsi költségek)
* Közbeszerzés
* Projekt menedzsment

Végső kezdeményezett feladatai:

* Építés/Ingatlanszerzés//Terület előkészítés
* Egyéb szolgáltatások (PR és nyilvánosság)

A konzorciumi megállapodás az alábbiak szerint rendelkezik:

*,,…a támogatás igényléséhez szükséges, a Projekt előrehaladásáról és eredményeiről szóló információkat is tartalmazó kifizetési igényléseket, záró kifizetési igénylést és Projekt fenntartási jelentéseket (a továbbiakban együtt: beszámoló) a Konzorcium nevében a Konzorciumvezető állítja össze a monitoring és információs rendszerben és azon keresztül küldi meg a Támogatónak. A Végső kedvezményezett közreműködik a beszámoló összeállításával kapcsolatos feladatok ellátásában, a Projekt keretében nála felmerülő költségeket elkülönített számviteli nyilvántartásba veszi.*

*A Végső kedvezményezett a Projekt magvalósítására vonatkozó számlákat és azok kötelező mellékleteit – a 272/2014. (XI. 5.) Korm. rendeletben szabályozott – záradékkal ellátva, elektronikus formában küldi meg a Konzorciumvezetőnek a Konzorciumvezető által kért határidőben.*

*A Végső kedvezményezett a Projekt keretében általuk vállalt tevékenységek előrehaladásáról, a kapcsolódó költségek elszámolásáról a támogatási szerződésben meghatározott mérföldkövek elérését megelőző 15 munkanappal köteles tájékoztatni a Konzorciumvezetőt, aki a szükséges információkat rögzíti a monitoring és információs rendszerben és köteles csatolni a támogatási szerződésben előírt mellékleteket.*

*A mérföldkövek közötti kifizetési igénylést a Konzorciumvezető kezdeményezhet az előbbiek szerint információknak a monitoring és információs rendszerben történő rögzítésével.*

*A Támogató felé benyújtásra kerülő mérföldkövek közötti kifizetési igénylésnek el kell érnie a kifizetési igénylések benyújtására a 272/2014. (XI. 5.) Korm. rendeletben meghatározott korlátokat.*

*A Tagok tudomásul veszik, hogy a kifizetési igényléshez tartozó, általuk benyújtott elszámoló bizonylatokra jutó, a Támogató által jóváhagyott támogatást a Támogató közvetlenül utalja a kifizetési igénylésben megjelölt,a monitoring és információs rendszerben rögzített bankszámlákra.*

*A Támogató legfeljebb annak a támogatási mértéknek, illetve összegnek megfelelő támogatást utal a Tag részére, amelyet a felhívás, illetve a támogatásról szóló döntés az adott Tag vonatkozásában maximálisan meghatározott.*

*Amennyiben az esedékes támogatás folyósítását megelőző ellenőrzés alapján megállapítható, hogy a Tagoknak lejárt esedékességű, meg nem fizetett köztartozása van, a Támogató az adott Tagra jutó támogatás folyósítását felfüggeszti.*

*Amennyiben a Támogató szabálytalanság vagy a támogatási szerződés megszegése miatt már kifizetett támogatás visszafizetését rendeli el, a Tag köteles az általa okozott szabálytalanság vagy szerződésszegés miatt visszakövetelt összeget közvetlenül a Támogató részére visszafizetni, az erre irányuló felszólításában foglaltak szerint.*

*Ha nem állapítható meg, hogy a szabálytalanság elkövetésében vagy a támogatási szerződés megszegésében a Tagok milyen mértékben működtek közre és a Tagok a visszafizetési kötelezettségüket a visszafizetési felszólításban meghatározott időpontig nem teljesítik, a Támogató a követelése teljes összegét bármely Taggal szemben érvényesítheti.*

Tekintettel arra, hogy a beruházás megvalósításához kapcsolódó pénzügyi elszámolás több mint egymilliárd forint összegről szól javaslom, hogy Telki község Önkormányzata a KEHOP pályázat elszámolásával kapcsolatosan kérjen fel egy pénzügyi szakértőt.

A szakértői tevékenységre a pályázati finanszírozási / pénzügyi / adózási előírásoknak és a hatályos gazdasági jogszabályoknak való minél pontosabb megfelelés miatt van szükség.

A szakértői munka jellege: a pályázati kiírásban előírtaknak megfelelően elvégzett építési/szakmai tevékenység pénzügyi elszámolását, a projektgazdálkodással, adózással, számviteli elszámolással összefüggő feladatokat koordináló és figyelemmel kísérő szakértői tevékenység, beleértve a gazdasági jellegű tanácsadást és az igény szerinti rendelkezésre állás havi illetve kéthavi rendszerességgel a projekt gazdálkodási helyzetének áttekintését is.

A szakértői tevékenység végzése: a projektre vonatkozó hatályos jogszabályok alapján történik a támogatás elszámolására vonatkozó különböző speciális előírások, valamint a pénzügyi eljárásrend figyelembe vételével.

A szakértői feladat elvégzésével az önkormányzat könyvvizsgálóját az NC&C-t javaslom megbízni.

Telki, 2018. február 8.

Deltai Károly

polgármester

**1.**

**Telki község Önkormányzat**

**Képviselő-testülete**

**/2018. (I. .) Öh. számú**

 **Határozata**

**KEHOP pályázat elszámolásával kapcsolatos szakértői tevékenység végzése**

Telki Község Önkormányzatának Képviselő-testülete úgy határoz, hogy megbízási szerződést köt az NC & C Kft -vel Telki község Önkormányzata által pályázati forrásból megvalósuló KEHOP pályázat elszámolásával kapcsolatos szakértői tevékenység végzésére 2.000.000.- Ft+Áfa megbízási díj összegben.

Felelős: Polgármester

Határidő: azonnal

**2.**

**Telki község Önkormányzat**

**Képviselő-testülete**

**/2018. (I. .) Öh. számú**

 **Határozata**

**KEHOP pályázat elszámolásával kapcsolatos szakértői tevékenység végzése**

Telki Község Önkormányzatának Képviselő-testülete úgy határoz, hogy a Telki község Önkormányzata által pályázati forrásból megvalósuló KEHOP pályázat elszámolással kapcsolatosan nem kíván szakértői tevékenység elvégzésére megbízást adni.

Felelős: Polgármester

Határidő: azonnal